VENDIM
Nr. 828, datë 24.12.2021

PËR MIRATIMIN E DOKUMENTACIONIT SHOQËRUES  TË FORMULARIT, AFATEVE DHE PROCEDURËS SË SHQYRTIMIT TË KËRKESËS PËR PAJISJE ME DEKLARATË, SI DHE TË DEKLARATËS PËR ARRITJEN E FAZËS SË ZHVILLIMIT PËRFUNDIMTAR TË KËRKIMIT SHKENCOR PËR BURIMET GJENETIKE

Në mbështetje të nenit 100 të Kushtetutës dhe të pikës 6, të nenit 49/1, të ligjit nr. 9587, datë 20.7.2006, “Për mbrojtjen e biodiversitetit”, të ndryshuar, me propozimin e ministrit të Turizmit dhe Mjedisit, Këshilli i Ministrave

VENDOSI:

1. Miratimin e dokumentacionit shoqërues të formularit, afateve dhe procedurës së shqyrtimit të kërkesës për pajisje me deklaratë të kontrollit të detajuar ndaj kërkimit shkencor për burimet gjenetike, si dhe të deklaratës për arritjen e fazës së zhvillimit përfundimtar të kërkimit shkencor, sipas përcaktimeve të këtij vendimi.
2. Dokumentacioni shoqërues i formularit përmban: 
a) certifikatën për përdorimin e materialit biologjik të lëshuar nga ministria për kërkesën për akses në burimet gjenetike in-situ; 
b) dokumentin e miratimit nga ministria për aksesin në burime gjenetike  ex-situ;
c) marrëveshjen për transferimin e materialit nga burimet ex- situ, që janë në pronësi apo financim publik dhe të të dhënave shoqëruese të tyre;
ç) pëlqimin e informuar paraprak me shkrim nga komuniteti, për të pasur akses  në dijet, risitë dhe praktikat e komuniteteve vendore, në lidhje me burimet gjenetike e njohuritë tradicionale;
d) miratimin paraprak për transferimin e materialeve gjenetike te të tretët në bazë të normave ndërkombëtare, të lëshuar nga ministria/apo pronari privat, si dhe marrëveshjen e nënshkruar nga palët;
dh) informacionin për materialin biologjik, që do të jetë objekt i shfrytëzimit të burimeve gjenetike, numrin e mostrave dhe sasitë përkatëse, sipas shtojcës nr. 1 që i bashkëlidhet këtij vendimi;
e) informacionin për metodat laboratorike për veprimtaritë kërkimore-shkencore në burimet gjenetike, sipas shtojcës nr. 2, që i bashkëlidhet këtij vendimi. 
3. Formulari i kërkesës së bashku me dokumentacionin shoqërues të përcaktuar në pikën 2, të këtij vendimi, depozitohet pranë strukturës përgjegjëse në ministri, e cila e shqyrton brenda 15 (pesëmbëdhjetë) ditëve nga data e dorëzimit.
4. Në rast se gjatë shqyrtimit të kërkesës struktura përgjegjëse pranë ministrisë konstaton se dokumentacioni i depozituar sipas pikës 2, të këtij vendimi, nuk është i plotë, njofton me shkrim palën kërkuese për plotësimin e të metave brenda 10 (dhjetë) ditëve.
5. Pas vlerësimit pozitiv nga struktura përgjegjëse, ministri miraton me urdhër deklaratën e kontrollit të detajuar ndaj kërkimit shkencor për burimet gjenetike brenda 10 (dhjetë) ditëve.
6. Pajisja me deklaratën për arritjen e fazës përfundimtare të kërkimit shkencor kryhet pas plotësimit nga kërkuesi të formularit dhe dokumentacionit shoqërues, sipas përcaktimeve të bëra në nenin 49/2, të ligjit nr. 9587, datë 20.7.2006, “Për mbrojtjen e biodiversitetit”, të ndryshuar, dhe depozitimit pranë ministrisë, e cila e shqyrton atë brenda 10 (dhjetë) ditëve nga data e dorëzimit të formularit të kërkesës.

7. Në rast se gjatë shqyrtimit të kërkesës struktura përgjegjëse pranë ministrisë konstaton se dokumentacioni i depozituar nuk është i plotë, sipas përcaktimeve të bëra në pikën 6, të këtij vendimi, njofton me shkrim palën kërkuese për plotësimin e të metave brenda 10 (dhjetë) ditëve.
8. Pas vlerësimit pozitiv nga struktura përgjegjëse, ministri miraton me urdhër deklaratën për arritjen e fazës së zhvillimit përfundimtar të kërkimit shkencor të burimeve gjenetike brenda 10 (dhjetë) ditëve.
9. Ngarkohen Ministria e Turizmit dhe Mjedisit dhe strukturat përgjegjëse inspektuese në fushën e mjedisit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

SHTOJCA NR. 1

Informacioni për materialin biologjik që do të jetë objekt i shfrytëzimit e të burimeve gjenetike, numrin e mostrave dhe sasitë përkatëse. 
1.1 Të paraqitet një përmbledhje e metodave laboratorike, biologjinë molekulare të ADN-së (p.sh. për PCR në kohën reale).
________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

1.2 Emri shkencor i burimit gjenetik     	Emri i zakonshëm i llojit:  

_______________________________________________________________________

1.3 Statusi i llojit
I rrezikuar            □                
Endemike            □
I përkeqësuar       □
I kërcënuar           □ 
	


      Sasia              




	Karakteristika

	
	
	Ekzemplarëtˡ
	
	Pjesë
	
	
	

	

	
	
	Fara, spore organele, embrione

	Gamete

	Qelizat somatike

	Acidet nukleike

	Pjesë të tjera²


	Faune 
 
	vertebrorë
	 
 
	 
 
	 
 
	 
 
	 
 
	 
 

	
	jovertebrorë
	
	
	
	
	
	

	Bimë
	 
	 
	 
	 
	 
	 
	 

	Alga 
	 
	 
	 
	 
	 
	 
	 

	protozoar
	 
	 
	 
	 
	 
	 
	 

	Kërpudha 
	 
	 
	 
	 
	 
	 
	 

	Baktere 
	 
	 
	 
	 
	 
	 
	 

	Myshk
	 
	 
	 
	 
	 
	 
	 

	Virus 
	 
	 
	 
	 
	 
	 
	 

	Grupime të tjera³
	 
	 
	 
	 
	 
	 
	 



ˡ Në mungesë të pjesëve të veçanta të një mostre, referojuni qelizës përkatëse si “mostra të plota”. ² Kategoria “pjesë të tjera” përfshin pjesët riprodhuese, strukturat riprodhuese vegjetative si kërcell, zhardhokë dhe rizoma.³ Kategoria “grupime të tjera” përfshin llumin, mykun etj.

SHTOJCA NR. 2

2.1 Informacionin mbi metodat laboratorike për veprimtaritë kërkimore-shkencore në burimet gjenetike
_________________________________________________________________________________________________________________________________________________________________________________________________________________________________________________________________________________________________________
2.2 Baza shkencore: Duhet të paraqitet një përmbledhje e parimeve se si funksionon metoda, p.sh. informacion i bazuar në biologjinë molekulare të ADN-së (p.sh. për PCR në kohë reale). Rekomandohen referenca për publikimet përkatëse shkencore.



2.3 Të paraqitet protokolli i plotë i optimizuar i metodës/metodave të kërkimit shkencor në burimet gjenetike nëse aplikohet në mënyrë të pavarur në laboratorë të tjerë. 
Të përshkruhen qartë të gjitha fazat e protokollit operacional. 




2.4 Protokolli i punës në laborator, duhet të përfshijë detaje në lidhje me: 
Kushtet, udhëzimet dhe rregullat e punës.
Përcaktimi i materialeve të kërkuara, përfshirë një vlerësim të sasive dhe udhëzimeve për ruajtjen dhe trajtimin e materialeve gjenetike. 
Pajisjet e kërkuara, qoftë pajisjet kryesore, të tilla si një sistem PCR ose centrifugë, si: instrumente të vogla, si mikropipetat, tubat e reagimit, madhësitë e duhura të tyre etj.
2.5 Të përshkruhet metodika e regjistrimit te të dhënave (programeve biostatistikore).

